Søren Svendsen, der er fra Nr. Halne, er ganske lokalkendt i Aalborg Lufthavn. I 1995 blev han stationschef for SAS i Aalborg og siden da fik han ansvaret for alle danske indenrigsstationer. Nu er han blevet valgt ud af 60 ansøgere, og skal tage over efter William Bluhme der går på pension 1. juli, efter 17 år på posten. - Det er et ønskejob for mig at overtage ledelsen af en så veldrevet lufthavn, siger Søren Svendsen. Og den afgående direktør, William Bluhme, er godt tilfreds med sin afløser: - Jeg er meget glad for det valg bestyrelsen har truffet. Jeg kender Søren Svendsen som en fantastisk dygtig og inspirerende samarbejdspartner, han skal have en stor del af æren for det gode image, som Aalborg Lufthavn har, siger William Bluhme.

Opsummering:
Søren Svendsen, der kommer fra en topstilling hos SAS, tager over efter William Bluhme.